Svierstra frankolino

La Svierstra frankolino (Francolinus swierstrai) estas birdo de la familio de Fazanedoj de la ordo de Kokoformaj kaj grupo de afrikaj frankolinoj. Oni ĵus proponis reorganizadon de tiu specio de Francolinus en la genro Pternistis kun 23 aliaj specioj. Formas superspecion kun F. camerunensis. Ĝi estis aparta en la genro Oreocolinus. 

Ĝi troviĝas kiel endemio nur en okcidenta Angolo el distrikto de Suda Kvanzo al distrikto Huila. Ties natura habitato estas subtropikaj aŭ tropikaj humidaj montarbaroj. Ĝi estas minacata pro habitatoperdo. La populacio estas ĉirkaŭkalkulata je 450 al 2,000 paroj depende de la informoj; ne estis vidaĵoj el  1971 al 2005.

Ĝi estas 33 cm longa, nigrablanka, surterema ĉasbirdo kun ruĝaj beko kaj kruroj. Makla plenkreskulo estas delonge nigrablanka kun larĝa kaj nigra brustozono sur blanko kun nigraj punktecaj subaj partoj. Supraj partoj deproksime estas pli malhelbrunaj. La ino havas similajn subajn partojn, sed montriĝas pli palan, pli ruĝecan dorson kaj suprajn flugilojn. La voĉo estas priskribita kiel ridaĵo simila al tiu de la Jaksona frankolino, F. jacksoni, aŭ de la Hildebranda frankolino, F. hildebrandti. 

Ĝi troviĝas en montaraj areoj kie ĝi estas konata ĉefe el arbaroj kaj arbarbordoj, sed oni konstatis ĝin ankaŭ el roka kaj herbeja montodeklivoj, altaherba savano aŭ montopintoj kaj ravinoj. Aŭguste de 2005, la sep birdoj kiuj estis vidataj estis inter plantoj kaj filikoj. En arbaro, ili restas en la densa subkreskaĵaro de arbustoj, herboj kaj grandaj filikoj. Ili manĝas herbo- kaj legomo-semojn kaj insektojn plukitajn el folirubejo. Ties reprodukta ekologio estas preskaŭ nekonata, sed oni kolektis junajn specimenojn en aŭgusto, kio sugestas reproduktan sezonon en majo aŭ junio. 

 Referencoj 
 BirdLife International 2004.  Francolinus swierstrai.   2006 IUCN Ruĝa Listo de Minacataj Specioj. Konsultita la 10an de julio 2007.

 Eksteraj ligiloj 
BirdLife Species Factsheet. 

Kategorio:Kokoformaj
Kategorio:Fazanedoj
Kategorio:Birdoj de Afriko